પાણીપતના પહેલા યુદ્ધની આ પરાકાષ્ઠાનું આંખે દેખ્યું ચિત્રણ બાબરે તેની આત્મકથા "તઝુક -એ-બાબરી"માં આપ્યું છે : " અમારા તરફથી અફઘાનો પર હુમલો થયો ત્યારે સૂર્ય ભાલા જેટલો ઊંચો આવ્યો હતો અને યુદ્ધ દિવસના મધ્યાહ્ન સુધી ચાલ્યું. ત્યાં સુધીમાં તો દુશ્મનદળમાં સંપૂર્ણ ભંગાણ પડી તેમનું સૈન્ય વેરવિખેર થઇ ચૂક્યું હતું અને મારા માણસો વિજયી થયા હતા. સર્વશક્તિમાન ઈશ્વરની કૃપાથી આ અતિ દુષ્કરકાર્ય મારા માટે સરળ બન્યું અને અડધા દિવસમાં જ ઈબ્રાહિમ લોદીનું શક્તિમાન લશ્કર ધૂળમાં રગદોળાઈ ગયું."